alexandrainst/scandi-wiki huggingface dataset:
Vassfjellet

Vassfjellet er eit fjell som ligg i Melhus og Trondheim kommune i Trøndelag. Vassfjellet er 710 moh. Den gamle pilegrimsvegen til Nidaros passerte på austsida av fjellet. På toppen er det ei tv-mast som er 220 m høg.

Vassfjellet Skisenter
Vassfjellet skisenter ligg på austsida (Klæbusid) av Vassfjellet.

Vassfjellkapellet 
Vassfjellkapellet ligg nordaust for Vassfjellet i Klæbu kommune. Trondheim kristelige studentlag (TKS) er eigar og drivar av kapellet. Det er bygd på dugnad av TKS og vart vigsla av biskop Tord Godal i 1974.

Fjell i Trøndelag
Geografi i Melhus
Geografi i Trondheim
Klæbu
Sylmassivet

Sylmassivet vert ofte nytta som namn på det sentrale fjellmassivet i Sylan. Den høgaste toppen er Storsylen. Andre toppar er Storsola, Bandaklumpen og Nordsylen på norsk side og Slottet, Tempelet og Lillsylen på svensk side.

Fjell i Trøndelag
Fjell i Sverige
Storsylen

Storsylen (1762 moh.) er den høgaste toppen i Sylmassivet. Han ligg i Sylan i Tydal kommune like ved grensa til Sverige. 

Fjell i Trøndelag
Geografi i Tydal
Storskarven

Storskarven, eller Skarven, (1171 m.o.h) er ein fjelltopp som ligg i Skarvan og Roltdalen nasjonalpark. Høgste toppen i fjellmassivet Skarvan. Han er òg eit felles grensepunkt mellom Selbu kommune, Stjørdal og Meråker i Trøndelag fylke.
Toppen ligg over ei mils gange frå veg, gjennom skog, myr og snaufjell, enten ein startar i Sondalen i Stjørdal eller i Torsbjørkdalen i Meråker.

Fjell i Trøndelag
Geografi i Stjørdal
Geografi i Meråker
Geografi i Selbu
Storheia

Storheia er eit fjell i Bymarka i Trondheim. Storheia er med sine 565 meter over havet det høgaste punkt i Trondheim kommune. 

Frå Storheia er det utsikt over store delar av Trondheimsfjorden. På klåre dagar er det mogeleg å sjå Snøhetta, som ligg 130 km unna.

Kjelder
Denne artikkelen bygger på «Storheia» frå ,  den 26. april 2008. 
 oppgav desse kjeldene:

Fjell i Trøndelag
Geografi i Trondheim
20000 Varuna

{{Småplanet 
| namn= 20000 Varuna
| oppdagar= R. McMillan (Spacewatch)
| oppdagingsdato= 28. november 2000
| alt_namn= 
| kategori= TNO (cubewano)
| epoke= 14. juli 2004 (JD 2453200,5)
| aphel= 6781,985 mill. km (45,335 AE)
| perihel= 6120,810 mill. km (40,915 AE)
| store_halvakse= 6451,398 mill. km (43,129 AE)
| eksentrisitet= 0,051
| omløpsperiode= 103440,6 d (283,20 år)
| fart= 4,53 km/s
| banehelling= 17,2°
| oppstigande= 97,296°
| perihelargument= 271,631°
| snitt_anomali=89,673°
| dimensjonar=874 km (gjennomsnitt ifrå infraraudmålingar)
| masse= ~5,9 kg
| tettleik= 0,992 g/cm³<ref name="LacerdaJewitt2007">Lightcurves Lacerda P, Jewitt D,
Dentisities Of Solar System Objects From Their Rotational Lightcurves", akseptert hos Astrophysical Journal 2006 Preprint</ref>
| gravitasjon= 0,15 m/s²
| unnsleppingsfart= 0,39 km/s
| rotasjon= 0,13216 d (3,17 t)
| rot_velocity= 
| albedo= 0,037-0,21
| temperatur= ~43-41 K 
| spektralklasse= (moderat raudleg) B-V=0,93 V-R=0,64
| abs_mag= 3,7
}}

20000 Varuna (overgangsnamn ; symbol: ) er eit stort klassisk kuiperbelte-objekt. Objektet har ein estimert diameter på 800-1000 km og blei oppdaga 28. november 2000 av Spacewatch-prosjektet. Dersom det viser seg at Varuna er sfærisk forma vil objektet få dvergplanetstatus.

 Namn 
Varuna er kalla opp etter den vediske guden Varuna. Han herska over havet og vatna i himmelen, og er blitt likna med Poseidon og Neptun.

 Fysiske karakteristikkar 

Varuna har ein rotasjonsperiod på omtrent 3,17 timar (6,34 timar dersom lyskurva har dobbelt maksimum). Gitt den hurtige rotasjonen, som er sjeldsynt for så store objekt, er Varuna kanskje noko avlang i forma. Seinare har eit endå større og avlangt objekt, , blitt funne; dette òg i kuiperbeltet. 

Overflata til Varuna er moderat raudleg (lik 50000 Quaoar si), men er uvanleg mørk samanlikna med andre klassiske kuiperbelte-objekt (albedoen er mindre enn 0,04). Dette tyder på at det finst lite is på overflata. Likevel har ein identifisert små mengder vassis der..

 Bane 

Varuna er klassifisert som eit klassisk kuiperbelte-objekt og følgjer ein nestensirkulær bane med ein store halvakse på omtrent 43 AE; lik Quaoar, men med ei større banehelling. Omløpstida er òg lik Quaoar si og er på 283 jordår. 

Ved 43 AE og med ein nær sirkulær bane blir ikkje Varuna påverka i noko særleg grad av Neptun; i motsetnad til Pluto som har ein 2:3 baneresonans med planeten.

 Kjelder 

 Denne artikkelen bygger på «20000 Varuna» frå , den 26. april 2008.''

Fotnotar 

Transneptunske objekt
Himmellekamar oppdaga i 2000
Skarvan

Skarvan (samisk Tjohkeleh) er ei fjellgruppe i Skarvan og Roltdalen nasjonalpark. Området er delt mellom kommunane Stjørdal, Meråker og Selbu i Trøndelag. Den høgaste toppen, Storskarven ragar 1171 meter over havet. Frå utkikkspunktet kan ein sjå store delar av Trøndelag, inn i Sverige i aust, og Dovrefjell i sørvest.

Det høgaste fjellet, Storskarven, har markert seg i norsk flyhistorie. Fjellet ligg om lag 3 mil sør for Værnes. I 1941, under den andre verdskrigen styrta eit tysk bombefly i fjellet, og i juli 2000 styrta eit småfly i fjellet etter avgang frå Værnes.

Fjell i Trøndelag
Geografi i Stjørdal
Geografi i Meråker
Geografi i Selbu
Resfjellet

Resfjellet er eit fjell på 1162 moh. som ligg på grensa mellom Orkland kommune i Trøndelag fylke, og Rindal kommune i Møre og Romsdal fylke. 
Det er den høgaste toppen i Orkland.

Fjellet er det nordaustlegaste i Trollheimen, og er eit ynda turmål for lokale innbyggjarar og hyttefolk. På finvêrsdagar kan ein sjå mellom anna Trondheimsfjorden, Vassfjellet og Sylan.

Kjelder

Fjell i Trøndelag
Geografi i Orkland
Rensfjellet

Rensfjellet er eit fjell på 933 moh. som ligg i grenseområdet mellom kommunane Selbu, Trondheim, Melhus og Midtre Gauldal. Det kjende turrennet Rensfjellrennet har fått sitt namn frå Rensfjellet og kryssar Rensfjellet på sørenden, på løypa sitt høgaste punkt på Grøvelskardet.

Fjell i Trøndelag
Geografi i Selbu
Geografi i Trondheim
Geografi i Melhus
Geografi i Midtre Gauldal
Klæbu
Osplikammen

Osplikammen (285 moh) er det høgaste punkt i Rusasetfjellet i Ørland kommune i Trøndelag.

Området er merkt med turstiar, og toppen er eit overkommeleg mål sjølv for små barn. Avstand frå bilvegen er 3-4 km, ei stiging på om lag 200 m. 

Fjell i Trøndelag
Geografi i Ørland
Fjell under 1000 meter i Noreg
Mørkdalstua

Mørkdalstua (også Mørkdalstuva) (345 moh) er det høgaste punkt i Hitra kommune i Trøndelag og ligg vest på øya.

Kjelder 

Fjell i Trøndelag
Geografi i Hitra
Fjell under 1000 meter i Noreg
Melanakken

Melanakken, 345 moh., er eit fjell rett ved Årnes, sentrum i Åfjord kommune i Trøndelag. Mælanakken er eit utsiktspunkt der ein kan sjå store delar av kommunen. Frå toppen, Stortoppen, har ein særleg god utsikt utover mot kysten.

Namnet Melanakken kjem av Melangardane som ligg rett under, som har fått namnet av sandmælene i området.

Under dei årlege Åfjordsdagan vert terrengløpet Nakkasprinten, som går frå banken på Årnes til toppen av Mælanakken, arrangert.

Kjelder 

Geografi i Åfjord
Fjell i Trøndelag
Turistmål i Trøndelag
Mjuken

Mjuken (også Mjukin og Mjukinn, avslege namneformar) (761 moh) ved foten av Resfjellet i Orkland kommune, Trøndelag fylke. Fjellet eit ynd turmål for hyttefolk i området. Ein kan nå toppen frå vest (Vålåskaret eller aust frå Storhaugen.

Kjelder 

Fjell i Trøndelag
Geografi i Orkland
Kråkfjellet

Kråkfjellet ligg på grensa mellom Melhus kommune og Trondheim kommune i Trøndelag, og er det høgaste fjell i Klæbu med ei høgd på 816,7 moh.

Kjelder 

Fjell i Trøndelag
Geografi i Melhus
Geografi i Trondheim
Fjell under 1000 meter i Noreg
Klæbu
Ilfjellet

Ilfjellet er eit fjell i Rennebu kommune i Trøndelag.

Ein eldre skrivemåte er Igelfjellet. Namnet er ikkje fullt ut forklart, men det første leddet kan vere igl (eller igel) med tydinga «kratt, krattskog» eller «noget vantrevent og forkrøblet overhodet».

Kjelder 

Fjell i Trøndelag
Geografi i Rennebu
Gråkallen

Gråkallen er eit fjell i Bymarka i Trondheim. Gråkallen er med sine 552 meter over havet det nest høgaste punkt i Bymarka. 

Gråkallen har to karakteristiske radarkuplar som er ein del av Luftforsvaret sin kontroll- og varsling som tidlegare vart utført frå Luftforsvarets stasjon Gråkallen. Denne stasjonen vart nedlagt i 2002, og radarhovudet er no underlagt Luftforsvarets stasjon Måkerø. 

Gråkallen skisenter vert drive av Trondhjems Skiklub i Vintervannskleiva ved Gråkallen. Trondhjems Skiklub driv òg skileikanlegget Gråkallen Skileik.

Ved Gråkallen låg hoppbakken Gråkallbakken der Gråkallrennet vart arrangert av Trondhjems Skiklub frå 1899.

Serveringsstaden Skistua ligg ved Gråkallen.

Kjelder 
 Denne artikkelen bygger på «Gråkallen» frå , den 26. april 2008. 

Fjell i Trøndelag
Geografi i Trondheim
Gimshøgda

Gimshøgda (635 moh.) er eit fjell i Orkland kommune i Trøndelag fylke. Fjellet ligg i Hoston, like ved Hostovatnet. På toppen ligg det ei hytte og ganske mange antenner.

Kjelder 

Geografi i Orkland
Fjell i Trøndelag
Fongen

Fongen (samisk: Lopmesvaerie) (1441 m.o.h) er ein fjelltopp som ligg i Skarvan og Roltdalen nasjonalpark. Han er òg eit felles grensepunkt mellom kommunane Meråker, Selbu og Tydal i Trøndelag fylke.

Fjell i Trøndelag
Geografi i Meråker
Geografi i Selbu
Geografi i Tydal
Finnvollheia

Finnvollheia (samisk Raassje) (675 moh.) er det høgaste fjellet på Fosen. Toppunktet ligg på grensa mellom kommunane Åfjord og Namsos i Trøndelag.

Kjelder 

Geografi i Åfjord
Geografi i Namsos
Fjell i Trøndelag
Bremnestuva

Bremnestuva (også Bremnestua) (74 moh) er eit av dei høgaste punkta på Frøya i Trøndelag og ligg nordvest på øya.

Det går veg til toppen det det ligg ein vasstank med eit utkikkspunkt på toppen. På toppen finst òg sendemast for mobiltelefoni.

Frøyas høgaste punkt er Besselvassheia (76 moh).

Kjelder 

Fjell i Trøndelag
Geografi i Frøya
Fjell under 1000 meter i Noreg
Bandaklumpen

Bandaklumpen er ein fjelltopp i Sylmassivet, det sentrale fjellmassivet i Sylan i grensestrøka av Trøndelag over mot Jämtlandsfjella. Toppen ligg i Tydal kommune.

Bandaklumpen ligg nær Nedalshytta. Med bil kjem ein til Nedalshytta via Brekken som ligg langs vegen frå Funäsdalen eller Røros.

Bakgrunnsstoff 
 DNT-kart over området 
 Svensk fjelldagbok 

Fjell i Trøndelag
Geografi i Tydal
Blåhøa

Sjå òg Blåhøe i Skjåk og Blåhøi i Lesja.

Blåhøa er eit fjell i Oppdal kommune i Trøndelag. Det er det høgaste fjellet i den nordaustlege enden av Trollheimen.

Kjelder 

Fjell i Trøndelag
Geografi i Oppdal
Allmannberget

Allmannberget er eit fjell nær Oppdal i Trøndelag. Det står eit teletårn på toppen.

Kjelder 

Fjell i Trøndelag
Geografi i Oppdal
Junge

Ein junge er ein faldekniv med messingskaft. Han har vorte brukt under måltidet, særleg ved finare samankomstar. 
Jungane vart laga av gjørtlarar. Det var nemninga på massingstøyparar på 1700-talet, og først på 1800-talet.

Dei viktigaste områda for produksjon av jungar i Noreg var Fåberg, Sør-Trøndelag og Nordvestlandet.

Jungane hadde ulik utsjånad etter kvar dei var laga. I Gudbrandsdalen vart dei gjerne sandstøypte med akantusmønster. I Trøndelag vart dei graverte. Vestlandjungane var store og grove. Blada var fjørbelasta slik at jungen heldt seg oppslegen. Det vart laga slike knivar både for menn og kvinner.

Blada er tynne og breie og utan spiss. 

Nemninga «junge» har vorte brukt om bordknivar etter at det vart slutt på faldeknivar ved bordet.

Kjelder 
 Harald Kolstad: Gamle redskaper Små antikviteter. N.W.Damm & SØN AS. 2002. ISBN 82-496-0445-8

Etereiskapar
Knivar
Våttån

Våttån (også Våttåhaugen) er eit utsiktspunkt og ein attraksjon i Indre Fosen kommune i Trøndelag. Det går ein tursti frå parkeringsplassen opp til utsiktspunktet som ligg 332,09 moh. Frå utsiktspunktet har ein utsikt over hele tettstaden Leksvik, samt store delar av Trondheimsfjorden inkludert Trondheim. 

Namnet Våttåhaugen, eller Vottahaugen som var namnet tidlegare, har namn frå Votta og Haug. Votta er eit gammalt namn for varde, som vart nytta til og varsle ufred.

I følgje segner skulle Våttå-trollet bu på toppen av Våttåhaugen. Den vart ein gong så sint på kyrkjeklokkene frå Leksvik kyrkje at han kasta ein stor stein mot kyrkja, men bomma så steinen vart liggande igjen på stranda. Seinare vart Våttåhaugen kjend gjennom reiseskildringar av Gerhard Schøning i 1774. Under den andre verdskrigen vart Våttåhaugen bygd om til ein tysk militær base med tårn, skyttergraver og bomberom i ei hole. Både hola og skyttergravene er framleis der i dag.

Kjelder 

Fjell i Trøndelag
Geografi i Indre Fosen
Kulturminne i Noreg frå andre verdskrigen
Torfjellet

Torfjellet (142 moh) er eit fjell i Nærøysund kommune. Torfjellet ligg ved Oppløyfjorden om lag 4 km vest for Salsbruket. Ikkje langt frå det høgaste punktet på fjellet står Norkring si radiosendar, SALSBRUKET 1 som sender analoge TV- og radiosignal i bakkenettet.

Ved foten av Torfjellet, ligg garden Setran og Setran Hyttegrend

Kjelder 
 Denne artikkelen bygger på «Torfjellet» frå , den 26. april 2008. 
 Norkring

Bakgrunnsstoff 
 Setran Hyttegrend 

Fjell i Trøndelag
Geografi i Nærøysund
Jetnamsklumpen

Jetnamsklumpen (sørsamisk Jitnemensnuhkie) er eit fjell på 1513 moh. som ligg i Børgefjell nasjonalpark. Det er det høgaste fjellet i Nord-Trøndelag fylke. Sjølve toppen ligg på grensa mellom dei to kommunane Røyrvik i Trøndelag og Hattfjelldal i Nordland.

Namnet Jitneme tyder 'snødekt område'.

Fotnotar

Fjell i Trøndelag
Fjell i Nordland
Geografi i Røyrvik
Geografi i Hattfjelldal
Hagafjellet

Hagafjellet (383 moh) er eit fjell i Nærøysund kommune og ligg inst i Opløfjorden i Trøndelag. Ved foten av fjellet, ligg garden Hagen. Vis-à-vis Hagafjellet, på den andre sida av Opløfjorden, ligg tettstaden Salsbruket

Ved foten av fjellet, like ved garden Hagen står Norkring sin radiosender, Salsbruket 2 som sender analoge TV-signal i bakkenettet.

Fjell i Trøndelag
Geografi i Nærøysund
Forbordsfjellet

Forbordsfjellet (590 moh.) er eit av dei høgaste punkta i Stjørdal kommune i Trøndelag. Det er bilveg opp til toppen, og denne vert vedlikehalde ved hjelp av bompengar.

Historie 
Namnet kjem frå grenda Forbord som ligg vest for fjellet, og namnet Forbord tyder visstnok «ved foten av fjellet». Dermed kan namnet Forbordsfjellet pussig nok omsetjast til «ved foten av fjellet-fjellet». Tusenårsmarkeringa i 2000 vart markert med eit gedigent fyrverkeri på toppen.

Bruk 
Ved toppen er det òg plassert TV-antenner og radiosendarar, og alle signal til Stjørdal går innom Forbordsfjellet. Forbordsfjellet er òg godkjent for paragliding, noko det egnar seg fint til då det ikkje er nokre større fjell nedom sjølve Forbordsfjellet i sørleg retning. Mange turistar såvel som fastbuande kjem opp til toppen for å sjå på utsikten over Nedre Stjørdalen, Åsenfjorden og mot Trondheim.

Fjell i Trøndelag
Geografi i Stjørdal
Skatval
Bjørumsklumpen

Bjørumsklumpen (ofte berre kalla Klompen) (114 moh.) er byfjellet til byen Namsos i Trøndelag.

Fjell i Trøndelag
Geografi i Namsos‎
Fjell under 1000 meter i Noreg
Andorfjellet

Andorfjellet (samisk Aantesvaerie) (847 moh.) er eit fjell i Snåsa kommune i Nord-Trøndelag. Fjellet ligg nær tettstaden Agle og er omgjeve av lågland på alle kantar. Det har ei karakteristisk halvkuleform. Over Andorfjellet går ein tursti frå Agle til Gressåmoen nasjonalpark.

Fjell i Trøndelag
Geografi i Snåsa
Fjell under 1000 meter i Noreg
Ånstadblåheia

Ånstadblåheia er eit fjell på Langøya i Sortland kommune i Nordland. Fjellet er 503 moh.

På vestsida av Ånstadblåheia ligg Vesterålen sitt einaste alpinanlegg, opna i 1979. Alpinanlegget fekk snøkanon i 2007. På toppen av heia står fleire radiomaster. Mastene har sendarar for mellom anna lokal radiokommunikasjon, nærradio, mobiltelefoni og internet.

Toppen av Ånstadblåheia er flat og steinete. Frå toppen er det god utsikt til Vik, Jennestad og mot Andøya i nord, Hognfjorden i aust, Sortland og mot Sigerfjord i søraust, Holmstaddalen i vest og Frøskeland og Vikeidet i nordvest. Fjellet er eit landemerke for innbyggjarane i store delar av den nordre delen av Sortland kommune.

Delar av vestsida av Ånstadblåheia er dekt av Sortland Orienteringslags o-kart «Sortlandsmarka». Toppen og delar av nord- og nordvestsida er dekt av kartet «Hornet».

Fjell i Nordland
Geografi i Sortland
Vågakallen

Vågakallen (942 moh) er eit fjell i Vågan kommune i Lofoten. Fjellet ligg vest for Kabelvåg og Henningsvær på Austvågøya. På fjellsida som ligg mot Kabelvåg er det høve for å klatre opp. I boka Magic Islands of Lofoten av Ed Webster kan ein finne forskjellige ruter ein kan klatre. På sida som ligg mot Henningsvær er er det ein fin sti som gjev høve for å gå opp til fots.

Bakgrunnsstoff 
 Lofotodden
 Vågakallen 
 Turskildring - til topps via normalvegen frå Djupfjorden

Geografi i Vågan
Fjell i Nordland
Vesttinden

Vesttinden (1708 moh.) er eit fjell i Hemnes kommune i Nordland. Fjellet ligg i Okstindmassivet.

Fjell i Nordland
Geografi i Hemnes
Ølfjellet

Ølfjellet (eller Ørfjellet, lulesamisk Uvbbagájsse) er det høgaste fjellet på Saltfjellet i Nordland.

Fjellet har to toppar og den høgaste ligg 1751 meter over havet. Om lag 1,5 km lenger nord ligg den andre toppen på 1651 meter over havet.

Sjå òg 
 Høgaste fjell i Noreg
 Høgaste fjell i Noreg etter primærfaktor

Kjelder

Fjell i Nordland
Geografi i Saltdal
Tøtta

Tøtta er eit fjell rett aust for byen Narvik i Nordland. Fjellet er synleg frå store delar av Narvik. Det består av to toppar, Beisfjordtøtta (1448 moh) og Tøttatoppen/Rombakstøtta (1234 moh). Mellom desse toppane er det islagte fjellplatået Njeknanjunni. Fjellet er relativt lett å nå toppen av. Berre få strekningar nær toppen av Rombakstøtta krev klatring.

Fjell i Narvik
Trollan

Trollan er ein fjellformasjon på garden Malnes i Bø i Vesterålen. Det er to toppar, der den høgaste er 543 meter over havet.

Fjell i Nordland
Geografi i Bø i Nordland
Sætertinden

Sætertinden er eit fjell som ligg ved Tjeldsundet. Fjellet rager 1094 moh og er eit av dei høgaste fjella på Hinnøya. Det har fått namn etter garden Sæter.

Sjå òg 
 Høgaste fjell i Noreg etter primærfaktor

Fjell i Troms og Finnmark
Fjell i Harstad
Geografi i Tjeldsund
Stetinden i Tysfjord

Stetinden, òg kalla Stetind og Stádda (lulesamisk), er eit fjell på 1392 moh. som ligg i Narvik kommune i Nordland fylke. Ein kan sjå den mektige «ambolten» frå minst sju prestegjeld, og fjellet har frå gammalt av vore eit karakteristisk seglingsmerke for sjøfarande langs Nordlandskysten. Fjellet vart hausten 2002 kåra til Noreg sitt nasjonalfjell. 

Det vart gjort fleire forsøk på å klatre til topps av Stetind på siste halvdel av 1800-talet. Sommaren 1888 prøvde tyske Paul Güssfeldt og norske Martin Ekroll seg utan å lukkast. Året etter, i 1889, gjorde dansken Carl Hall og den norske fjellføraren Mattias Soggemoen eit nytt forsøk. Heller ikkje dei lukkast, men Carl Hall bygde ein varde på fortoppen som ligg om lag 500 m søraust for Stetind. Denne toppen, Halls fortopp (1314 moh.), vart kalla opp etter han. Etter hundreårsskiftet prøvde William Cecil Slingsby seg, òg han utan å lukkast. Stetind vart første gong klatra 30. juli 1910 av Ferdinand Schjelderup, Carl Wilhelm Rubenson og Alf Bonnevie Bryn. Den første vinterklatringa vart gjort av Arne Næss, Ralph Høibakk og K. Friis Baasted i 1963 opp austveggen. Arne Næss og fire andre vart i 1966 dei første til å klatre til toppen via vestveggen.

Bakgrunnsstoff 
 Noreg sitt nasjonalfjell
 Klatring opp Stetind

Fjell i Narvik
Turistmål i Nordland
Snykolla

Snykolla eller Snøkolla er eit fjell i Øksnes kommune i Nordland. Fjellet er 763 moh, og det høgaste på Langøya.

Fjell i Nordland
Geografi i Øksnes
Seglfjellet

Seglfjellet er ein fjellformasjon på nordsida av Beiarfjorden som går omtrent rett opp til 600 m.o.h. frå havnivå. Namnet kjem av at det i fjellsida finst ei naturleg framtoning som liknar på eit gammalt nordlandssegl.

Fjell i Nordland
Geografi i Beiarn
Rødøyløva

Rødøyløva er eit fjell på Rødøya i Rødøy kommune i Nordland. Fjellet er 443 moh., og har form som ei liggande løve. Rødøyløva er eit kjent landemerke på Helgelandskysten, og har gjeve inspirasjon til kommunevåpenet til Rødøy kommune.

Det er fleire merkte stiar opp til toppen av Rødøyløva.

Bakgrunnsstoff 
 Bent Svinnung si side om Rødøyløva ved turliv.no

Fjell i Nordland
Geografi i Rødøy
Ræka

Ræka (nordsamisk Goivo) er eit fjell i Vesterålen. Fjellet ligg på Langøya, i Sortland kommune, på vestsida av Eidsfjorden. Fjellet er 607 moh.

Namnet Ræka har ingenting med dyret reke å gjere, men kjem av eit gammalt vesterålsk ord for spade. Fjellet kan likne litt på bladet av ein gammal jordspade. Det gamle samiske namnet Goivo tyder snøskuffe.

Det finst eit gammalt segn om Eidsfjordtrollet som prøvde å grave ein kanal frå Eidsfjorden til Skjellfjorden. Men skaftet på spaden (ræka) brotna, og trollet kasta spaden frå seg. Akkurat då rann sola, og bladet og skaftet vart til stein. Bladet vart fjellet Ræka, og skaftet vart Rækøya.

Ræka vart klatra første gong i 1902 av engelskmennene Mundal og Ouster.

Bakgrunnsstoff 
 Magasinet Vesterålingens side om Ræka 

Fjell i Nordland
Geografi i Sortland
Okstinden

Okstinden (1804 moh.) er eit fjell i Hemnes kommune i Nordland. Fjellet ligg i Okstindmassivet.

Fjell i Nordland
Geografi i Hemnes
Okskalvan

Okskalvan (1646 moh.) er eit fjell i Hemnes kommune i Nordland. Fjellet har to toppar. Den lågaste toppen (1611 moh.) ligg om lag 600 m nord for hovudtoppen. Fjellet ligg i Okstindmassivet.

Fjell i Nordland
Geografi i Hemnes
Okshornet

Okshornet (1901 moh.) er eit fjell i Hemnes kommune i Nordland. Fjellet er det nest høgaste av Okstindan, etter Oksskolten. Første kjende klatring vart gjort i 1900 av samen Anders Bonta og K. Bing. Fjellet har òg vorte kalla «Keiser Wilhelm IIs tind.»

Fjell i Nordland
Geografi i Hemnes
Møysalen

Møysalen (1262 moh.) er det høgaste fjellet på Hinnøya. Fjellet er òg det høgaste i Lofoten og Vesterålen, og det nest høgaste fjellet på ei øy i Noreg. Kommunegrensa mellom Sortland og Lødingen går over Møysalen, medan Hadsel kommune når til eit stykke nedanfor toppen av Møysalen.

Sjå òg 
 Møysalen nasjonalpark
 Møysalen landskapsvernområde
 Turbeskrivelse - til topps via normalvegen frå Lonkanfjorden
 Cerro de la Silla - fjell i Mexico med sal-form
 Høgaste fjell i Noreg etter primærfaktor

Fjell i Nordland
Geografi i Hadsel
Geografi i Sortland
Geografi i Lødingen
Malnesberget

Malnesberget er eit fjell ved garden Malnes i Bø i Vesterålen i Nordland.

Fjell i Nordland
Geografi i Bø i Nordland
Majaklumpen

Majaklumpen (sørsamisk: Maajehsnuhkie) er eit fjell sør i Nordland fylke som strekkjer seg 1021 moh. Det ligg vest for Store Majavatnet i Grane kommune.

Geografi i Grane
Fjell i Nordland
Lødingaksla

Lødingaksla er ein fjellformasjon med høgaste punkt på 569 moh. like vest for tettstaden Lødingen i Nordland. I området ligg Hyttevatnet (292 moh.) og det mindre Øygårdsvatnet.

I 1947 skjedde Kvitbjørn-ulukka i dette området.

Fjell i Nordland
Geografi i Lødingen
Lurfjelltind

Lurfjelltind (1284 moh.) er det høgaste fjellet i Bodø kommune.

Geografi i Bodø
Fjell i Nordland
Kvasstinden

Kvasstinden er det høgaste fjellet på Andøya i Vesterålen.

Fjell i Nordland
Geografi i Andøy
Kvannfjellet

Kvannfjellet er eit fjell rett nord for tettstaden Majavatn i Grane kommune i Nordland fylke. Det høgaste punktet er Nordklumpen på 702 m.o.h. Det samiske namnet på fjellet er Faatnoevaartoe.

Fjell i Nordland
Geografi i Grane
Korgfjellet

Korgfjellet eller Vesterfjellet er eit fjellområde mellom kommunane Hemnes og Vefsn i Nordland. Fjellområdet strekkjer seg frå Selhornet ved Sørfjorden i Hemnes og sørover forbi Rundtinden i Vefsn. Fjellområdet består av relativt småkupert terreng med ein del myrer og vatn. Rundtinden på 964 moh. er den høgaste fjelltoppen i fjellmassivet. 

Garden Svartvatnet på Korgfjellet var busett til 1950-talet.

I perioden 1946 til 2005 passerte riksveg 50, seinare Europaveg 6 over Korgfjellet. Det høgaste punktet på denne vegen ligg 617 m. Vegen var bygd under den andre verdskrigen, og i vegarbeidet deltok mange jugoslaviske krigsfanger som budde i fangeleirar i Korgen og ved Luktvatnet. I dag går vegen gjennom Korgfjelltunnelen, og vegen over fjellet er vinterstengd.

Sjå òg 
 Korgfjelltunnelen
 Krokvatnet
 Blodvegen

Fjell i Nordland
Geografi i Vefsn
Geografi i Hemnes